આજે એટલે 14 ઑગસ્ટનો દિવસ સચિન તેંડુલકરના જીવન માટે ઘણો જ ખાસ છે. એ કહેવું કદાચ અતિશયોક્તિભર્યું પણ હોઇ શકે છે કે, જો આ દિવસ સચિનના જીવનમાં ના આવ્યો હોત તો કદાચ બની શકત કે તે ક્રિકેટનો ગોડ બની શક્યો ના હોત, આજથી 23 વર્ષ પહેલા એટલે કે 14 ઑગસ્ટ 1990ના રોજ સચિન તેંડુલકર માન્ચેસ્ટરના ઓલ્ડ ટ્રાફોર્ડ ખાતે પોતાની કારકિર્દીની બીજી ટેસ્ટ રમવા માટે ગયો હતો. આ ટેસ્ટ ભારત અને ઇંગ્લેન્ડ વચ્ચે હતી. પહેલી ટેસ્ટ ભારત માટે ફળદાયી રહી નહોતી અને ટીમ ઇન્ડિયાએ હારનો સ્વાદ ચાખવો પડ્યો હતો.